Candidatul PSD-PNL la Primăria Capitalei, Cătălin Cîrstoiu, a vorbit despre "elefantul din încăpere" și a ținut să-i transmită un mesaj special Gabrielei Firea, care se afla la aceași conferință de presă. Cîrstoiu i-a transmis Gabrielei Firea că îi înțelege frustrarea și i-a spus că el ar fi trăit "mai visceral" episodul în care a fost dată la o parte din cursa pentru Primăria Capitalei.
"Vreau să îi mulțumesc personal Gabrielei Firea pentru că, dincolo de orice, eu apreciez foarte mult faptul că mă susține, pentru că din punct de vedere uman și eu aș fi trăit, poate mai visceral ce a simțit domnia sa. Eu o simt și o înțeleg și chiar vreau să fie sigură de prietenia mea", a spus Cîrstoiu.
În timp ce Cîrstoiu vorbea, Gabriela Firea nu a schițat niciun gest și la final i-a spus un sec "Mulțumesc!".